PENERAPAN KEMAHIRAN INSANIAH MENERUSI SUKAN PETANQUE DALAM KALANGAN PEMAIN DI IPTA DAN IPTS
Kajian ini bertujuan untuk mengenal pasti tahap penerapan kemahiran insaniah menerusi sukan petanque dalam kalangan pemain di Institusi Pengajian Tinggi Awam (IPTA) dan Institusi Pengajian Tinggi Swasta (IPTS) Secara khususnya, kajian ini mempunyai dua objektif iaitu: (i) mengenal pasti tahap tujuh kemahiran insaniah menerusi sukan petanque dalam kalangan pemain di IPTA dan IPTS; dan (ii) mengenal pasti hubungan antara bilangan tahun bermain petanque dengan tahap kemahiran insaniah; Seramai 224 responden iaitu pemain yang menyertai Kejohanan Petanque Institusi Pendidikan Tinggi (IPT) 2017 terlibat dalam kajian ini. Dapatan kajian menunjukkan bahawa tahap kemahiran insaniah berada pada tahap yang tinggi, masing masing terdiri daripada kemahiran berkomunikasi (M 2.85, SP .36) pemikiran kritis dan kemahiran menyelesaikan masalah (M 2.87, SP .34) kemahiran kerja berpasukan (M 2.89, SP .31) pembelajaran berterusan dan pengurusan maklumat (M 2.87, SP .34) kemahiran keusahawanan (M 2.72, SP .46) etika dan moral professional (M 2.84, SP .37) dan kemahiran kepimpinan (M 2.84, SP .36) Ujian khi kuasa dua (2) pula menunjukkan bahawa tiada hubungan bererti antara bilangan tahun bermain petanque dengan tahap kemahiran insaniah dalam kalangan pemain di IPTA dan IPTS (2 .790, p .05) Hasil kajian ini menunjukkan bahawa menerusi sukan petanque, ketujuh tujuh kemahiran insaniah dapat diterapkan dalam kalangan pemain di IPTA dan IPTS. Oleh itu, sukan petanque harus dibudayakan dan diperkenalkan kepada semua lapisan masyarakat dan bukan terhad kepada pelajar sekolah mahupun pelajar universiti sahaja. Kata kunci kemahiran insaniah, petanque, IPTA, IPTS